stanford-oval/wikipedia huggingface dataset:
יחסי החוץ של ברוניי
יחסים בילטרליים > יפן

ברוניי מחזיקה בשגרירות בטוקיו, ושגרירות יפן ממוקמת בבנדר סרי בגוואן. היחסים הוקמו ב-2 באפריל 1984.
יחסים בילטרליים > לאוס

ברוניי מחזיקה בשגרירות בויינטיאן, ושגרירות לאוס ממוקמת בבנדר סרי בגוואן. היחסים הוקמו ב-27 ביולי 1993.
יחסים בילטרליים > מלזיה

שתי המדינות כוננו יחסים דיפלומטיים בינואר 1984 לברוניי יש נציבות עליונה בקואלה לומפור, ולמלזיה ישנה נציבות עליונה בבנדר סרי בגוואן. כמו ברוניי, מלזיה היא חברה רשמית של חבר העמים.
יחסים בילטרליים > ניו זילנד

לברוניי נציבות עליונה בקואלה לומפור אשר מוסמכת בניו זילנד, ואילו לניו זילנד יש נציבות עליונה בקואלה לומפור אשר הוסמכה על ידי ברוניי. היחסים בין המדינות הוקם מאז 5 במאי 1984, אשר תמיד נוהלו באווירה חיובית וטובה וכללו בין היתר שיתופי פעולה בחינוך מסחר והגנה.
יחסים בילטרליים > סין

ברוניי מחזיקה בשגרירות בבייג'ינג, וסין מחזיקה בשגרירות בבנדר סרי בגוואן. היחסים בין השתיים בעלי היסטוריה של מעל ל-2,000 שנה כבר בתקופות שושלת האן.
יחסים בילטרליים > סינגפור

היחסים הרשמיים בין שתי המדינות הוקמו מאז 1984.
ברוניי וסינגפור הסכימו לסינגפור להכשיר את הכוחות המזוינים שלה עם ברוניי. כמו ברוניי, סינגפור היא חברה מלאה בחבר העמים.
באוגוסט 2005, שר החוץ והמשחר של ברוניי, הנסיך מוחמד בולקיה הגיע לסינגפור עבור ביקור בן שלושה ימים, במהלכו חתמו שתי המדינות על הסכם לחיסול המיסוי הכפול, ובכך סללו את הדרך להמשך הסחר וההשקעה.
הצי המלכותי של ברוניי והרפובליקה הסינגפורית עורכים תרגיל שקנאי שנתי המסמן קשרים חזקים בין שני הציים.
יחסים בילטרליים > עומאן

ברוניי מחזיקה בשגרירות במסקט, ועומאן מחזיקה בשגרירות בבנדר סרי בגוואן. היחסים הוקמו ב-24 במרץ 1984.
יחסים בילטרליים > פקיסטן

לפקיסטן יש נציבות עליונה בבנדר סרי בגוואן ולברוניי יש נציבות עליונה באסלאמבאד. פקיסטן בתחילה היססה להכיר במדינה, מכיוון שמנהלת יחסים קרובים עם מלזיה, שממילא נחשבת ברוניי חלק מהפדרציה של מלזיה, אך מאוחר יותר החליטה להקים קשרים דיפלומטים ב-9 בפברואר 1984, לאחר שמלזיה כוננה יחסים דיפלומטיים עם המדינה.
יחסים בילטרליים > צרפת

ברוניי מחזיקה בשגרירות בפריז, ושגרירות צרפת ממוקמת בבנדר סרי בגוואן. היחסים בין שתי המדינות הוקמו ב-8 במאי 1984.
יחסים בילטרליים > קוריאה הדרומית

ברוניי מחזיקה בשגרורות סיאול, שבדרום קוריאה, אשר מחזיקה בשגרירות בבנדר סרי בגאוואן. דרום קוריאה הקימה יחסים דיפלומטיים עם ברוניי ב-1 ביוני 1984 מיד לאחר שהמדינה קיבלה את עצמאותה מבריטניה ב-1 בינואר באותה שנה.
יחסים בילטרליים > קוריאה הצפונית

בחודש אוגוסט 2013 ביקרו שר החוץ של ברוניי וסגן שר החוץ, הנסיך מוחמד בולקיה, בפיונגיאנג. ברוניי מיוצגת בצפון קוריאה, דרך שגרירותה בקואלה לומפור, שבמלזיה. צפון קוריאה הקימה יחסים דיפלומטיים עם ברוניי ב-7 בינואר 1999.
יחסים בילטרליים > קטר

ברוניי מחזיקה בשגרירות בדוחה, בעוד ששגרירות קטר ממוקמת בבנדר סרי בגאוואן. היחסים בין שתי המדינות הוקמו ב-2 באוקטובר 1991.
יחסים בילטרליים > קמבודיה

ברוניי מחזיקה בשגרירות בפנום פן, ושגרירות קמבודיה ממוקמת בבנדר סרי בגוואן. היחסים הוקמו ב-9 ביוני 1992.
יחסים בילטרליים > קנדה

קנדה וברוניי כוננו יחסים דיפלומטיים ב-7 במאי 1984, בעקבות עצמאותה של ברוניי. לברוניי ישנה נציבות עליונה באוטווה, ולקנדה נציבות עליונה בבנדר סרי בגוואן. כמו ברוניי, קנדה היא חברה מלאה של חבר העמים.
יחסים בילטרליים > רוסיה

ברוניי מחזיקה בשגרירות במוסקבה. השגרירות הרוסית בברוניי קמה במרץ 2010.
יחסים בילטרליים > תאילנד

ברוניי מחזיקה בשגרירות בבנגקוק. השגרירות התאילנדית ממוקמת בבנדר סרי בגוואן. מאז ומתמיד תוארו היחסים בין השתיים כקרובים וידידותיים.
מייסון גודינג

| --- | --- |
אין תמונה חופשית
 לידה:  14 בנובמבר 1996 (בן 28) ניו יורק, ארצות הברית 
 מדינה:  ארצות הברית
 תקופת הפעילות:  מ-2017
 פרופיל ב-IMDb
 
מייסון גודינג (באנגלית: Mason Gooding; נולד ב-14 בנובמבר 1996) הוא שחקן אמריקאי, הוא ידוע בעיקר בזכות תפקידיו בסרט "כשהשלג יורד" ובסדרת הטלוויזיה "באהבה, ויקטור". הוא בנו של זוכה פרס האוסקר קובה גודינג ג'וניור.
ביוגרפיה

גודינג נולד בלוס אנג'לס לשחקן הקולנוע זוכה האוסקר קובה גודינג ג'וניור ושרה קפר. הוא האמצעי בין שלושה ילדים. סבו מצד אביו היה קובה גודינג האב, סולן להקת R&B לשעבר, ודודו הוא השחקן עומר גודינג. סבא רבא מצד אביו היה במקור מברבדוס. מייסון למד בתיכון ווינדוורד בקליפורניה שם שיחק כדורגל במשך ארבע שנים. גודינג סיים את לימודיו בשנת 2015. גודינג הודה שהוא לא היה התלמיד הטוב ביותר או האישיות החברתית ביותר בתיכון. במקום זאת הוא התמקד בספורט ותיאטרון. בעוד אביו תמך במייסון שהפך לשחקן, הוא נאלץ לחכות עד גיל 18 כדי להמשיך במשחק באופן מקצועי.
גודינג נרשם לבית הספר לאמנויות טיש באוניברסיטת ניו יורק ללימוד כתיבה דרמטית ופסיכולוגיה. הוא עזב את בית הספר בשנת הלימודים הראשונה כדי להמשיך לשחק במשרה מלאה. אמו התקשתה לקבל את השינוי עקב חוויותיה עם אביו. עם זאת, הוא מתכנן לסיים את התואר בשלב כלשהו.
קריירה

בשנת 2017, עוד כשהיה בקולג', גודינג מצא מנהל וסוכן. תפקיד המשחק הגדול הראשון שלו היה בסדרה "בולרז" לצד דוויין ג'ונסון.
בשנת 2018 קיבל גודינג את תפקיד הקולנוע הגדול הראשון שלו בסרט "חורשות את הלילה" בבימויה של אוליביה ויילד בהופעת הבכורה שלה כבמאית. שנה לאחר מכן לוהק גדינג בתפקיד אנדרו בסדרת הטלוויזיה "באהבה, ויקטור", סדרה המבוססת על הסרט "באהבה, סיימון" משנת 2018. הסדרה, שפותחה במקור עבור דיסני+, הוצגה לראשונה בהולו בשנת 2020. בזמן שהוא שיחק כדורגל בתיכון, גודינג היה צריך ללמוד איך לשחק כדורסל בשביל התפקיד. גודינג הופיע גם בקומדיה הרומנטית "כשהשלג יורד" בהמשך השנה.
בשנת 2020 הוא החל להופיע בסיטקום של Freeform,‏ "Everything's Gonna Be Okay". בספטמבר 2020 לוהק גודינג לתפקיד משנה בסרט "צעקה", אותו ביימו מאט בטינלי-אולפין וטיילר ג'ילט. הסרט שהוקרן לראשונה ב-14 בינואר 2022.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2019 | חורשות את הלילה | ניק האולנד |  |
| 2019 | כשהשלג יורד | ג'ב |  |
| 2022 | צעקה | צ'אד מיקס-מרטין |  |
| 2022 | אני רוצה אותך חזרה (אנ') | פול |  |
| 2022 | השיגור | קלווין |  |
| 2022 | תלויה באוויר | דן קונור |  |
| 2023 | צעקה 6 | צ'אד מיקס-מרטין |  |
| 2024 | Y2K | ג'ונאס |  |
| 2025 | Heart Eyes | ג'יי סימונס |  |
| 2026 | צעקה 7 | צ'אד מיקס-מרטין |  |
| TBA | Pools | ריד |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2017 | Spring Street | ברמן של בית האופרה | סדרת רשת; פרק: "Whatever You Did, It's in the Past." |
| 2018 | בולרז | פארקר ג'ונס | 3 פרקים |
| 2018 | הרופא הטוב | בילי קיימן | פרק: "Empathy" |
| 2020 | הכל יהיה בסדר | לוק | 4 פרקים |
| 2020 | מסע בין כוכבים: פיקארד | גבריאל הוואנג | פרק: "Stagust City Rag" |
| 2020 - 2022 | באהבה, ויקטור | אנדרו ספנסר | תפקיד ראשי (3 עונות); 28 פרקים |
| 2022 | איך פגשתי את אבא | אש | פרק: "The Good Mom" |
הערות שוליים

↑  Wong, Brittany. "Cuba Gooding Jr. Files for Divorce From Wife Of 20 Years Sara Kapfer". HuffPost. נבדק ב-28 בדצמבר 2020. {{cite web}}:  (עזרה)
1 2  Horner, Cynthia (20 במאי 2019). "Mason Gooding: BookSmart's Jock Is From A Famous Family". Right On!. נבדק ב-28 בדצמבר 2020. {{cite web}}:  (עזרה)
↑  Modzelewski, Eve (27 בספטמבר 2000). "Stage Preview: Acting takes Cuba Gooding Sr. on an inspirational tour". Pittsburgh Post-Gazette. PG Publishing. נבדק ב-29 בדצמבר 2020. {{cite news}}:  (עזרה)
↑  "Mason Gooding". MaxPreps. CBS Interactive. נבדק ב-28 בדצמבר 2020. {{cite web}}:  (עזרה)
1 2  Barrow, Jerry L. (24 במאי 2019). "Mason Gooding Shares Acting Advice From His Father, Cuba, And Why 'Booksmart' Is Not The Next 'Superbad' [EXCLUSIVE]". BET. נבדק ב-28 בדצמבר 2020. {{cite web}}:  (עזרה)
↑  LeBeauf, Jeandra (6 ביוני 2019). "Mason Gooding compares his high school self to his character in 'Booksmart'". Rolling Out. נבדק ב-28 בדצמבר 2020. {{cite web}}:  (עזרה)
↑  Marine, Brooke (22 במאי 2019). "Mason Gooding Doesn't Think He's As Cool As His Booksmart Character". W. נבדק ב-28 בדצמבר 2020. {{cite web}}:  (עזרה)
↑  Nordstrom, Leigh (14 ביולי 2020). "Mason Gooding, All Silver Linings". Women's Wear Daily. נבדק ב-28 בדצמבר 2020. {{cite web}}:  (עזרה)
↑  Kroll, Justin (22 במאי 2018). "Jason Sudeikis, Lisa Kudrow, Will Forte, Others Join Olivia Wilde's 'Booksmart' (EXCLUSIVE)". Variety. נבדק ב-28 בדצמבר 2020. {{cite web}}:  (עזרה)
↑  Petski, Denise (15 באוגוסט 2019). "'Love, Simon': Michael Cimino Leads Cast Of Disney+ Series". Deadline Hollywood. נבדק ב-28 בדצמבר 2020. {{cite web}}:  (עזרה)
↑  Varina, Rachel (25 ביוני 2020). "victors-mason-gooding-was-nothing-like-andrew-in-high-school-exclusive-23163414 "'Love, Victor's Mason Gooding Was "Nothing Like Andrew" In High School — EXCLUSIVE". Elite Daily. Bustle Digital Group. נבדק ב-28 בדצמבר 2020. {{cite web}}:  (עזרה)
↑  Kroll, Justin (10 בספטמבר 2020). "Mason Gooding And Dylan Minnette Join Ensemble Of New 'Scream' Movie". Deadline Hollywood. נבדק ב-10 בספטמבר 2020. {{cite web}}:  (עזרה)
↑  Miska, Brad (28 באוגוסט 2020). "Relaunch of 'Scream' Slashing Into Theaters on January 14, 2022!". BloodyDisgusting. נבדק ב-10 בספטמבר 2020. {{cite web}}:  (עזרה)
↑  Kroll, Justin (24 ביוני 2020). "New Scream Movie From Spyglass Media Will Be Released by Paramount (EXCLUSIVE)". Variety. נבדק ב-10 בספטמבר 2020. {{cite web}}:  (עזרה)
| --- | --- |
בקרת זהויות :  MusicBrainz: 7a10b988-9db7-47b6-91da-317b47fe8780  NKC: xx0307091  VIAF: 2545161211771140070006   WorldCat (עם VIAF): 2545161211771140070006
שרפת התלמוד

שרפת התלמוד היא אוסף מאורעות שהתרחשו באירופה בתקופת ימי הביניים והעת החדשה, של שרפת כרכים של התלמוד בידי אנשי כמורה נוצריים, לרוב בטקס פומבי תוך שלהוב ההמונים. העילה לאותם מאורעות הייתה ההאשמה שהתלמוד מלא דברי גנאי כנגד הנצרות ולפיכך ניתן לראות בהם אירועי עלילת דם.
מעשי שרפת התלמוד היוו חידוש בדרכי הרדיפות של הנצרות כלפי היהדות, שכן הייתה זו רדיפה דתית באמצעות פגיעה לא בגופם של היהודים, כי אם באוצרותיהם הרוחניים, בספרי הקודש שלהם. בעקבות שרפת התלמוד התקיימה גם צנזורה על ספרים עבריים, אשר היוותה לימים כחלופה לשרפה.
שרפות מוקדמות של ספרי יהדות

על פי המשנה, מסכת תענית, פרק ד', משנה ו', שרף אפוסטמוס את התורה בשבעה עשר בתמוז. יש המשערים שסיפור זה זהה לסיפורו של יוסף בן מתתיהו על חייל שמצא ספר תורה באחד הכפרים שבסביבת בית חורון וקרע ושרף אותו לעיני כל, בימיו של הנציב הרומאי קומאנוס (48–52 לספה"נ).
את רבי חנינא בן תרדיון שרפו באש יחד עם ספר תורה: "מצאוהו לרבי חנינא בן תרדיון שהיה יושב ועוסק בתורה ומקהיל קהילות ברבים וספר תורה מונח בחיקו. הביאוהו וכרכוהו בספר תורה והקיפוהו חבילי זמורות והציתו בהן את האור. והביאו ספוגין של צמר ושראום במים והניחום על ליבו כדי שלא תצא נשמתו במהרה."
שרפת התלמוד בפריז

שרפת התלמוד הגדולה הראשונה אירעה בפריז בט' בתמוז שנת ה'ד' (היינריך גרץ הקדים את תאריך השרפה לשנת ה'ב', 1242, אך חוקרים מאוחרים חלקו עליו) ביום שישי, ערב שבת פרשת חקת – 25 ביוני 1244. במאמר שיצא ב-2014, הוכיח ההיסטוריון שמעון שוורצפוקס שהשרפה התבצעה ב-6 ביוני 1242.
הייתה זאת תוצאה של משפט פריז, בו נאלצו חכמי היהדות בצרפת באותו הדור, ובראשם רבי יחיאל מפריז ורבי משה מקוצי, להתעמת עם חכמים נוצרים, בעקבות השתדלותו של תלמידו לשעבר של רבי יחיאל מפריז, המשומד ניקולס דונין. הוויכוח נסב סביב השאלה האם התלמוד מצווה על שנאת הגויים והנוצרים. התוצאה המתבקשת מה"הפסד" של היהודים בוויכוח הייתה שרפת התלמוד. ספרי התלמוד הובאו אל Place de Grève (כיום כיכר העירייה של פריז) עשרים (יש מקורות המזכירים עשרים וארבע) עגלות ונשרפו שם. בן התקופה רבי הלל בן שמואל מורונה מציין כי מספר הספרים שנשרפו היה "אלף ומאתים ספרי תלמוד ואגדה".
אירוע זה הותיר רושם רב על בני התקופה. המהר"ם מרוטנבורג, שהיה תלמידו של רבי יחיאל מפריז, כתב על מאורע זה את הקינה שאלי שרופה באש לשלום אבליך. במיוחד מכוונות לכך המילים בקינה: ”עוד תגזרי לשרוף דת אש וחקים ולכן אשרי שישלם לך כגמוליך”. נהוג לומר קינה זאת בתשעה באב בבוקר.
בפוסקים הובא כי יש הנוהגים להתענות בערב שבת פרשת חקת משום ששרפת הספרים הייתה ביום זה.
וכן כתב בעל ספר "שיבולי הלקט":
ועל זה שאנו עסוקין בהלכות תענית ובעניין שרפת התורה כתבנו זה, לזכר על מה שאירע בימינו על רוב עונותינו אשר גרמו לנו, ונשרפה תורת אלוקינו בשנת חמשת אלפים וד' שנים לבריאת העולם, ביום שישי פרשת וזאת חקת התורה, כעשרים וארבעה קרונות מלאים ספרי תלמוד והלכות והגדות נשרפו בצרפת, כאשר שמענו למשמע אוזן וגם מן הרבנים שהיו שם שמענו שעשו שאילת חלום לדעת אם גזירה היא מאת הבורא, והשיבו להם 'ודא גזירת אורייתא', ופירושו ביום ו' זאת חוקת התורה היא הגזירה, ומאותו היום ואילך קבעוהו היחידים עליהם להתענות בו בכל שנה ושנה, ביום שישי של פרשת זאת חוקת התורה.
רבי חיים פלאג'י הביא על כך עדות:
ובעירנו אזמיר יע"א, נהירנא מכד הוינא טליא, דהיו כמה אנשים סוחרים דהיו נזהרים שלא לצאת אפילו לשוק לעסקיהם בערב שבת חוקת. ומה שהיה להם לעשות בערב שבת, היו עושים ומתקנים מיום חמישי. והן עוד היום רבים נזהרים שלא לילך מעיר לכפר ביום הזה".
וסיים על כך בברכה: "וה' שומר את עמו ישראל ובכל מקום ובכל זמן שלא תאונה שום רעה. אמן כן יהי רצון."
לאחר שרפת התלמוד בצרפת עלו תלמידי רבי יחיאל לארץ ישראל, כחלק מעליית בעלי התוספות, התיישבו בעכו בשנת 1260 לערך והקימו בה ישיבה.
שרפות התלמוד באיטליה

השרפה השנייה בגודלה הייתה בשנת ה'שי"ד (1553–1554) באיטליה. בעיר ונציה שבאיטליה התקיימו זה לצד זה שני בתי דפוס שהדפיסו ספרים עבריים, והיו בבעלות נוצרית: האחד של מארק אנטוניו יושטיניאני והשני של אליזה בראגאדיני. בין בתי הדפוס שררה תחרות עזה. בעקבות סכסוך סביב הדפסת ספרו של הרמב"ם, פנו שני בעלי בתי הדפוס לאפיפיור יוליוס השלישי, בטענה שבבית הדפוס השני מדפיסים דברים בגנות הנצרות. ההלשנה העיקרית הייתה על התלמוד שנדפס בדפוסו של יושטיניאן בין השנים ה'ש"ו–ה'שי"א.
מומרים שונים הצטרפו להלשנה, בהם יוסף מורו צרפתי, וכן חננאל דה פוליניו ושלמה רומאנו, נכדיו של אליהו בחור. בעקבות ההלשנה הקים האפיפיור ועדת בירור, שקבעה שיש בתלמוד דברי הסתה נגד הנצרות, ובעקבות קביעה זו יצאה בולה מאת האפיפיור הקוראת להשמיד ולשרוף את כל ספרי התלמוד, הבבלי והירושלמי. הממונים על מלאכת איסוף הספרים אספו והחרימו בתוך כך גם ספרים עבריים רבים שאינם ספרי תלמוד.
הספרים שהוחרמו נאספו אל הכיכר המרכזית ברומא, קמפו די פיורי. ביום ראשון של ראש השנה שחל בשבת, א' בתשרי ה'שי"ד, הועלו הספרים באש; תאריך זה נבחר כדי שהיהודים יחושו צער כפול ומכופל. חמישה ימים לפני השרפה הועלה על המוקד באותו מקום גר בשם קורנילייו ממולטאלצינו.
בעקבות השרפה ברומא בוצעו שרפות דומות בערים אחרות באיטליה: בחג הסוכות התקיימה השרפה בבולוניה, בי"ג בחשון ולמחרת בוונציה, בחודש שבט באנקונה, ומאוחר יותר בפיררה, ראוינה ומנטובה, ואף באיים כרתים וקורפו.
מספר שנים אחר כך, בשנת ה'שי"ט (1559) הצליח האפיפיור פאולוס הרביעי להחיל את גזירת שרפת התלמוד גם בקרמונה, שהייתה נתונה בתחילה תחת שלטון ספרדי ולא חלה בה הגזירה הראשונה. בקרמונה נשרפו 12,000 ספרים עבריים.
בעקבות פרשה זו ולאחר שתדלנות יהודית, המיר האפיפיור את גזירת השרפה בחובת צנזורה על כל ספר יהודי, שייבדק לפני הדפסתו אם אין בו דברים בגנות הנצרות.
תיאורים של מאורעות הימים השתמרו בספרים שונים של בני אותה תקופה: "מנחה בלולה" של רבי אברהם מנחם רפאפורט מהעיר פורטו (מ-1261 לניאגו – Legnago) שבנפת ורונה; "דברי הימים למלכי צרפת ומלכי בית אוטומאן התוגר" ו"עמק הבכא" של רבי יוסף בן רבי יהושע הכהן; וספר "לחם יהודה" של רבי יהודה בן שמואל לירמה, שהדפיס את ספרו לפני הגזירה, וכל 1,500 העותקים של הספר נשרפו והוא נאלץ לכתוב את ספרו מחדש, ואחר כך השיג עותק בודד של ספרו שניצל מהשרפה.
שרפת התלמוד בקמניץ-פודולסקי

התרחשה בפולין בסתיו 1757, בעקבות התפשטות תנועת הפרנקיסטים בפודוליה. הבישוף האנטישמי מיקולאי דמבובסקי (פול') הורה על ויכוח פומבי בין הפרנקיסטים והמנהיגים היהודים, בעקבותיו הוא הורה לאסוף את כל עותקי התלמוד שנמצאו במחוזו. קרוב ל-1,000 עותקים של התלמוד הושלכו לבור בקמניץ ונשרפו.
הנמקות וסיבות מצד היהודים

היהודים חיפשו ומצאו סיבות שונות שגרמו לגזירת שמים זו. על שרפת הספרים בפריז היו שטענו שהיא באה בגין התנגדותם של חכמי צרפת לספרי הרמב"ם דבר שהוביל לשריפת ספריו, על שרפת הספרים באיטליה טענו שהיא באה בעקבות לימודי החול ופילוסופיה, וכן ההליכה אחר הנאות העולם ועזיבת דרך היושר. בעקבות הנמקה זו ייסד הרמח"ל את חבורתו, שבה למדו תורה ברציפות ובלי הפסק, כדי לתקן את העוון הזה.
לקריאה נוספת

מאיר בניהו,"הסכמה ורשות בדפוסי ויניציאה", ירושלים תשל"א
ישראל פנחס טירנואר, "גוילין נשרפין", המודיע: תוספת לשבת קודש י"ד במרחשון תשס"ח, עמ' טז-יז
אברהם יערי. שרפת התלמוד באיטליה. במלאת ארבע מאות שנים לגזרה. תל אביב תשי"ד
אברהם יערי. שריפת התלמוד בקאמניץ פודולסק (במלאת מאתים שנה לגזירה), באתר "דעת", סיני מ"ב, תשי"ח
הרב דויד שלם. קהילת הרמח"ל. ספר הברית לישיבת הרמח"ל. תשובת הרמח"ל בגין גזירת החרמת הספרים על ידי הצנזורה.
הערות שוליים

↑  יוסף בן מתתיהו, תולדות מלחמת היהודים ברומאים, ספר ב, פרק 12, פסקה ב, סעיפים 228–231: "בפעולה זו מצא חייל באחד הכפרים ספר תורה וקרע ושרף אותו. היהודים נחרדו כאילו עלתה הארץ כולה בלהבות, ומיד עם פרסום המאורע התקבצו כולם כאחד, בכוח אמונתם הדתית [שהיתה] כאבן שואבת, נחפזו אל קומנוס בקיסריה והתחננו שלא יפטור ללא עונש את האיש שפגע פגיעה כה חמורה באלוהיהם ובתורתם... (קומנוס) ציווה להביא את החייל ולהוליכו אל מותו בין שורות האנשים שתבעו את עונשו".
קדמוניות היהודים, ספר כ, פרק ה, פסקה ד, סעיפים 113–117: "ובשעת מעשה הביזה לקח אחד החיילים את תורת משה, שהייתה מונחת בכפר אחד, והביאה לעיני כול וקרעה מתוך דברי חירופים וגידופים רבים... (היהודים) התחננו שייקום (קומאנוס)... את נקמת אלוהים שחוקיו נעלבו: כי לא (יוכלו) לשאת את חייהם כשחוקי אבותיהם נעלבים באופן כזה. וקומאנוס... המית בקרדום את החייל, שנהג ביזיון בחוקים".
↑  תלמוד בבלי, מסכת ע"ז, יח
↑  שיבולי הלקט סימן רסג
↑  Simon Schwarzfuchs,'"`UNIQ--nowiki-00000004-QINU`"'Le vendredi 13 juin 1242:  Le jour où le Talmud fut brûlé à Paris, Revue des Études Juives'"`UNIQ--nowiki-00000004-QINU`"'173, juillet-décembre 2014, עמ' 365–369'"`UNIQ--nowiki-00000004-QINU`"'doi: '"`UNIQ--nowiki-00000005-QINU`"'
↑  Andrei Oișteanu, Inventing the Jew, 2009
Simon Schwarzfuchs, Les Juifs de France, 1975
↑  ראה לדוגמה בשיבולי הלקט סימן רסג
↑  איגרת ר' הלל החסיד אל ר' יצחק הרופא בתוך: משה בן מימון (רמב"ם),'"`UNIQ--nowiki-00000009-QINU`"'אגרות קנאות - אגרות הרמב"ם, באתר היברובוקס; ובתוך: אשכנזי, אליעזר, מתונס,'"`UNIQ--nowiki-0000000A-QINU`"'טעם זקנים, באתר היברובוקס
↑  מגן אברהם, שולחן ערוך אורח חיים, סימן תק"פ סעיף קטן ט, בשם ספר תניא לרבי יחיאל בן יקותיאל
↑  סדר תענית סימן רסג
↑  בספרו 'מועד לכל חי' סימן ט, אות ד
↑   ראה מאיר בניהו, הסכמה ורשות בדפוסי ויניציאה, ירושלים תשל"א, עמ' 27–30
↑  רבי הלל מורונה (תלמידו של רבי יונה גירונדי), חמדה גנוזה, עמ' י"ח
↑  רבי יצחק שלמה ירושלמי, הקדמה לפרדס רימונים
↑  רבי אהרן ב"ר גרשון אב"ד פוזן, סיני כרך ז, עמ' שי"ז
↑  רמח"ל, אגרות רמח"ל, איגרת פ"ו
לוח הברזל בקמפו די פיורי לזכר המקום בו נשרפו ספרי תלמוד בזמן האינקוויזיציה
שלמה שלומיל

הרב שלמה שלומיל, מכונה מיינשטרל, היה יהודי אשכנזי שחי בין סוף המאה ה-16 לתחילת המאה ה-17. בשנת שס"ב, 1602, עלה ממוראביה לצפת. היה חתנו של רבי ישראל סרוג ומחבר איגרות שנאספו בספר "שבחי האר"י".
ביוגרפיה

נולד לרב חיים. היה תושב דרזניץ שבמוראביה. עלה לארץ ישראל בשנת ה'שס"ב. הוא יצא מעירו בחוסר כל ונתן גט לאשתו, שלא רצתה לעלות עמו, ואף השאיר נדוניה לבתו שהייתה בת 13. במשך תקופה עבר בקהילות ישראל ברוסיה, פולין, בוהמיה ואשכנז על מנת לאסוף כסף עבור עלייתו לארץ. בחול המועד סוכות שס"ג הוא הגיע לצפת. רבי יוסף יוזפא האן נוירלינגן מפרנקפורט קיבל ממנו מספר מסורות וקבען בספרו "יוסף אומץ".
בצפת נשא לאשה את בתו של ישראל סרוג מגורי האר"י מקובל שהגיע מאיטליה והיה בעל ממון. לדברי אברהם יערי קנה סרוג כתבי יד רבים של האר"י ומשכך יכל ר' שלומיל לעיין בהם. ע"פ יערי מורו בקבלה של שלומיל היה ר' מסעוד אזולאי מקובל סגי נהור שעלה מפאס שבמרוקו.
אגרותיו

בין השנים ה'שס"ז-ה'שס"ט הוא כתב מכתבים נלהבים בשבח הארץ ובשבח האר"י ושאר חכמי צפת, והם משמשים מקור מידע לפרטים אודות העיר צפת וקורותיה בתקופה ההיא.
שלוש מהאיגרות הודפסו בפעם הראשונה בספר תעלומות חכמה ליש"ר מקנדיא (באסיליאה, שפ"ט) ומאז פעמים רבות בספר שבחי האר"י שכתב. איגרת רביעית פורסמה על ידי הרב פרופ' שמחה אסף בחוברת קובץ על יד. איגרת נוספת פורסמה על ידי דוד תמר בתרביץ בשנת תשט"ו, בתוך הספר "לחם הפנים" אך לפי מאיר בניהו מדובר בחיבור קדום וייחוסו לשלומיל מופרך.
בתחילת הספר עמק המלך נדפס "מעשה נסים" שהוא למעשה עיבוד איגרות הרב שלומיל.
לקריאה נוספת

אברהם כהנא, ספרות ההיסטוריה הישראלית ב, ורשה תרפ"ג, עמ' 203-205
שלוש אגרות של ר' שלמה שלומיל מיינשטרל מצפת שס"ז (1607), בתוך: אגרות ארץ ישראל, תל אביב: אברהם יערי, תש"ג-1943, עמ' 194-209, באתר Hebrew Books
מאיר בניהו, תולדותיו של רבי שלמה שלומיל מיינשטרל, בתוך: בניהו, ספר תולדות האר"י, מכון בן צבי, תשכ"ז, עמ' 57–59
הערות שוליים

↑  ‏סגי נהור מסעוד‏ (Q132798372)
↑  יערי, אברהם, 1899-1966,'"`UNIQ--nowiki-00000001-QINU`"'אגרות ארץ ישראל, באתר היברובוקס
↑  שלמה שלומיל,'"`UNIQ--nowiki-00000003-QINU`"'שבחי האר"י, ירושלים תשט"ו, באתר היברובוקס.
↑  שמחה אסף,'"`UNIQ--nowiki-00000005-QINU`"'"אגרת נוספת של ר' שלמה שלומל מדרזניץ", קובץ על יד'"`UNIQ--nowiki-00000005-QINU`"'ג [יג] (ת"ש), עמ' קטו–קלג, באתר היברובוקס.
↑  דוד תמר,'"`UNIQ--nowiki-00000007-QINU`"'"אגרת חדשה לר' שלמה שלומיל", תרביץ'"`UNIQ--nowiki-00000007-QINU`"'כד [ד], תמוז תשט"ו.
↑  בניהו, ספר תולדות האר"י, מכון בן צבי, תשכ"ז, עמ' 55, הערה 1.
| --- | --- |
בקרת זהויות :  NLI: 987007502522805171  GND: 131201433  ISNI: 0000 0001 1874 5957  LCCN: nr91040757  NTA: 402232534  VcBA: 495/328239  VIAF: 31855738   WorldCat (עם VIAF): 31855738
רון שרף

| --- | --- |

 לידה:  17 בפברואר 1972 (בן 53) חיפה, ישראל 
 מדינה:  ישראל 
 מקום מגורים:  תל אביב
 פעילות בולטת:  המחאה נגד ממשלת ישראל השלושים ושבע וההתנגדות לרפורמה המשפטית
 ידוע בשל:  ממייסדי ומנהיגי ארגון "אחים לנשק" העומדים בחזית המחאה נגד ממשלת ישראל השלושים ושבע וההתנגדות לרפורמה המשפטית
 השכלה:  תואר שני
 
רון שֶרְף (נולד ב-17 בפברואר 1972) הוא פעיל חברתי ופוליטי ישראלי, סגן אלוף במילואים בסיירת מטכ"ל, ממייסדי ומנהיגי תנועת המחאה "אחים לנשק", ועומד בחזית המחאה נגד ממשלת ישראל השלושים ושבע וההתנגדות לרפורמה המשפטית בישראל..
ביוגרפיה

שרף גדל בכפר סבא וסיים את לימודי תיכון כצנלסון בעיר. בילדותו גר שלוש שנים בקניה, שם אביו עבד כמהנדס.
את שירותו בצה"ל עשה כקצין בסיירת מטכ"ל. שרף היה מפקד צוות במבצע עוקץ ארסי, ומפקד צוות בכוח החילוץ המקביל של ניר פורז בפעולת החילוץ של נחשון וקסמן. הוא השתחרר בדרגת סא"ל ושימש מאז אחד ממפקדי הגיבושים של היחידה.
לאחר שחרורו מצה"ל, עבד בחברות הייטק אחדות, בהן בטר פלייס. מאז דצמבר 2022 הוא משמש סגן נשיא למחקר ופיתוח בחברת סטרטסיס.
שרף הוא בוגר אוניברסיטת תל אביב בהנדסת מכונות ומוסמך מהמרכז הבינתחומי הרצליה במנהל עסקים.
שרף נשוי ולו שלושה ילדים. הוא מתגורר במרכז הארץ.
ביוגרפיה > פעילותו ב"אחים לנשק"

בפברואר 2023, בתגובה לרפורמה המשפטית שמקדמת ממשלת ישראל בראשות בנימין נתניהו, יצא שרף עם איתן הרצל וחיילי מילואים נוספים בצה"ל למסע מלטרון לירושלים במטרה לגרום להד ציבורי. בין הצועדים היו הרמטכ"ל לשעבר משה יעלון, והאלוף (מיל') טל רוסו. המטרה הסופית, הצהיר שרף, הייתה "להגיע לבית המשפט העליון, להגן על שומרי הסף ולומר להם שאנחנו איתם".
ב-9 במרץ 2023 לקח שרף חלק בפעולה שבה חסמו חברי ארגון אחים לנשק את הכניסה למשרדי עמותת פורום קהלת באמצעות שקי חול  וסלילי תיל. לדבריהם, לעמותת קהלת חלק בניסוח הצעות החוק של הרפורמה המשפטית שהובילה הממשלה. שרף ואחרים נעצרו בחשד להסגת גבול, חסימה והפרת סדר, ותליית שלטים על מבנה שלא כדין. ב-11 במרץ 2023 בהפגנה בקפלן טען ש"מילואים יש רק בדמוקרטיה" וכמה ימים אחר כך אמר במסיבת עיתונאים:
הממשלה ממשיכה לדהור. שר הביטחון שותק. רשות מבצעת בלי כוח מוגבל זאת דיקטטורה. אנחנו מפחדים. צבא העם לא יכול להתקיים בדיקטטורה; צבא עם יהיה בדמוקרטיה. אם יחוקקו החוקים, אנחנו ועוד עשרות אלפים נפסיק התנדבות. הצבא מתפרק. הקול שלנו רועד. אנחנו חלק בלתי נפרד מהצבא. אני 32 שנה בצבא. עד עכשיו עצרנו; היום נתחיל להחתים באופן אקטיבי את כל מתנדבי המילואים.
שרף הוביל פעילויות מחאה רבות במסגרת ארגון אחים לנשק. הוא מרבה לנאום בהפגנות, ולהתראיין בתקשורת בארץ ובחו"ל.
בנובמבר 2024 החליט ראש אמ"ן, שלומי בינדר, להקפיא את קריאתו של שרף לשירות מילואים, עקב קריאתו להפסקת התנדבות למילואים במהלך המחאה נגד הרפורמה המשפטית.
ג'ורדנה ברוסטר

| --- | --- |

ברוסטר, 2013
 לידה:  26 באפריל 1980 (בת 44) פנמה סיטי, פנמה 
 מדינה:  ארצות הברית ארצות הברית ברזיל ברזיל
 תקופת הפעילות:  מ-2001 
 מקום לימודים:  אוניברסיטת ייל  Berkeley College 
 בן או בת זוג:  אנדרו פורם (2007–?) 
 צאצאים:  2
 מספר צאצאים:  2 
 פרופיל ב-IMDb
 
ברוסטר, 2009
ג'ורדנה ברוסטר (באנגלית: Jordana Brewster; נולדה ב-26 באפריל 1980) היא שחקנית קולנוע ודוגמנית אמריקאית ילידת פנמה. נודעת בעיקר בזכות תפקידיה בסדרת סרטי "מהיר ועצבני", "סיוט בחדר המורים", "D.E.B.S: מרגלות-על" ו"המנסרים מטקסס: ההתחלה. ג'ורדנה ידועה בתמיכתה הנלהבת בפלסטין אף שהיא עצמה ממוצא יהודי
ביוגרפיה

ברוסטר נולדה בפנמה סיטי שבפנמה. בתם של מריה ג'ואו הבת לאם יהודיה. (לבית ליל דה סוזה), דוגמנית עבר ברזילאית שהופיעה על שער המגזין "ספורטס אילוסטרייטד" ושל אלדן ברוסטר, בנקאי השקעות אמריקאי. סבה מצד אביה היה נשיא אוניברסיטת ייל בין השנים 1963–1977, ושגריר ארצות הברית בבריטניה בין השנים 1977–1981.
ברוסטר עזבה את פנמה כשהייתה בת חודשיים בלבד, ועברה עם משפחתה ללונדון שם בילתה 6 שנים.[דרוש מקור]
לאחר מכן, עברה לריו דה ז'ניירו שבברזיל, שם למדה לדבר פורטוגזית. בגיל 10 עברה למנהטן שבארצות הברית.
בשנת 2003, סיימה ברוסטר את לימודי תואר ראשון בחוג לאנגלית באוניברסיטת ייל.